ஆனந்த அருவி

ஆனந்த அருவி பாவண்ணன் அடர்ந்த மனஇருட்டில் அடுக்கடுக்கான மலையிடுக்கில் எங்கோ அடைபட்டுக் கிடக்கிறது ஆனந்த அருவியின் ஊற்று பாயும் இடமெங்கும் குளுமை பனிச்சாரல் ததும்பும் புகைமுட்டம் தாவி இறங்கும் வழிநெடுகத் தழுவிப் புரளும் குளிர்த்தென்றல் பாறையோ மரமோ செடியோ எதிர்ப்பட்டதை இழுத்தோடும் ஊற்றுக் கண்ணில் துருவேற ஊருராய் அலைகின்றேன் சுமைகூடி வலிகூடி இமைமுடாது திரிகின்றேன் உச்சிமலை அருவியின்கீழே உடல்நனைய மனம்நனைய ஒற்றைக் கணப்பொழுதில் துருவுதிர தடையுடைய பொங்கி வழிகிறது ஆனந்த அருவி தோள்தழுவி முகம்தழுவி இரண்டு அருவிகளும் இணைந்து வழிகின்றன இன்பச் சிலிர்ப்பை எடுத்துரைக்க மொழியில்லை ஆதிப் பாறையென அங்கேயே நிற்கின்றேன் அனைவரையும் தாண்டி வழிந்தோடுகிறது அருவி-